PUHU ÄÄNEEN 1/2
Mikä on elämäsi sanoma?
Jokaisella elämällä on sanomansa, ja sen puhumiseen tarvitaan ääni.
Mistä sinä haluat elämäsi kertovan?
Kiitos seurastasi. Rukoilen, että ohjelma puhuu jotakin -
suoraan sinun elämääsi.
Tämän saarnan nimi on "Puhu ääneen".
"Laulan niin pitkään kuin minulla on ääntä jäljellä."
Olemme laulaneet tätä kaunista Young & Free -albumin laulua tänään.
Pidän siitä, koska siitä kuuluu nuorille tyypillinen elämänilo.
"Laulan niin pitkään kuin minulla on ääntä jäljellä."
Muistan kaikki ne nuorten leirimme, joilla lauloimme äänemme käheiksi.
Vieläkin nuoret laulavat leireillä niin pitkään kuin ääntä riittää.
Hillsong-konferenssissa laulamme, osallistumme ylistykseen -
ja otamme vastaan niin pitkään kuin meillä riittää ääntä.
Olemme palavia. Se on hieno tapa elää.
Laulu on täynnä nuoruuden intoa, -
mutta siinä on todella syvälliset ja kypsät sanat.
Se puhuu Luojasta ja luomakunnasta.
Sen säkeet kertovat runollisesti Luojasta, -
joka on mukana luomassaan maailmassa.
"Tulit maailmaan, jonka loit. Kuljit nimeämiesi tähtien alla.
Tulit taivaasta luopuen vapaudesta, Jeesus Kristus, Herra Jumalamme."
Tämä on lempikohtani: "Suunnittelit elämän ja sijoitit itsesi elämäämme."
Meillä on syytä kiitollisuuteen, koska Jumala sijoitti itsensä elämäämme.
Se on ainoa toivomme elämässä.
"Elit ajassa, jonka itse suunnittelit. Luoja asui luomakunnassaan, -
täysin ihmisenä ja täysin Jumalana. Laulan niin kauan kuin ääntä riittää."
Meillä on syytä laulaa ja ylistää, koska Jumala tuli luomakuntaansa.
Hän sijoitti itsensä luomaansa elämään ja kulki omien tähtiensä alla.
Kauniita ja voimallisia sanoja!
"Laulan nimeäsi aina vain kovempaa.
Rakkautesi menee aina vain syvemmälle."
Mietitäänpä ääntä ja laulamista niin pitkään kuin ääni kestää.
Miten kauan äänemme menee perille ja sallii meidän elää elämää, -
joka tuo ylistystä Jumalalle?
Jokaisella on ainutlaatuinen ääni, nähtävästi minullakin.
Tämä asia tapahtuu aina, kun menen Amerikkaan, eli aika usein.
Aina, kun avaan siellä suuni, joku tulee sanomaan, -
että kuulostan ihan Nemoa etsimässä -elokuvan Bruce-hailta.
Joka ikinen kerta. Ennen kuulostin kuulemma Nicholas Cagelta, -
nyt taas Bruce-hailta. "Kalat ovat ystäviä, eivät ruokaa."
Kuulostan kuulemma myös mieheltä, -
joka esiintyy erään pihviravintolan tv-mainoksessa.
Ettekö tienneet, että teen sivutyökseni pihviravintolan mainoksia?
Jokaisella on siis omanlaisensa ääni. Oma ääneni on melko karhea, -
koska olen käyttänyt sitä saarnaamiseen 30―40 vuotta.
Olen ollut nuorten leireillä, joissa ei ollut kunnon äänentoistoa -
ja jouduin huutamaan, että kaikki kuulisivat. Pidän kuitenkin äänestäni.
Monet tulevat kertomaan, että ovat tunnistaneet ääneni.
He eivät aina tunnista kasvojani, mutta ääneni kylläkin.
Ääni itsessään, ei niinkään sen yksilöllinen väri, on lahja Jumalalta.
Elämällämme on sanoma, -
ja tarvitsemme ääntämme sen julistamiseen ja toteuttamiseen.
Mitä kovempi ääni, sitä kauemmas sanomasi kuuluu.
Sinun ei tarvitse seistä lavalla niin kuin minä nyt seison, -
jotta äänesi voisi kantaa kauas ja tavoittaa monia ihmisiä.
Mietipä ääntäsi. Yrittääkö jokin tukahduttaa sen?
Luukkaan luku 1 kertoo Sakariaasta, Johannes Kastajan isästä.
Kun hänelle kerrottiin, että hänen vaimonsa saisi lapsen, -
hän epäili sitä vahvasti, koska he olivat jo vanhoja.
Niinpä hän menetti äänensä.
Luuk. 1:20 "'...sinä tulet mykäksi etkä kykene mitään puhumaan -
siihen päivään saakka, jona tämä tapahtuu, sentähden ettet uskonut -
minun sanojani, jotka käyvät aikanansa toteen.'
Ja kansa oli odottamassa Sakariasta, ja he ihmettelivät, -
että hän niin kauan viipyi temppelissä.
Mutta ulos tullessaan hän ei kyennyt puhumaan heille; -
silloin he ymmärsivät, että hän oli nähnyt näyn temppelissä.
Ja hän viittoi heille ja jäi mykäksi."
Hän menetti äänensä epäilyksen vuoksi, eikä voinut puhua.
Jokaisella on jotakin julistettavaa, samoin seurakunnallamme.
Seurakunta on 30-vuotias, eli johtajuuskauteni on puolivälissä.
Olen nyt 59-vuotias, ja 30 vuoden päästä tulen olemaan 89-vuotias.
Kuvitelkaa, millaista se tulee olemaan.
Jo nyt voi tapahtua mitä tahansa, ja silloin tulee tapahtumaan enemmän.
Seurakunta on 30-vuotias, ja voimme todistaa siitä, -
että Jumala on antanut meille äänen, joka kuuluu paljon kauemmas -
kuin luonnollinen äänemme ja kauemmas kuin osasimme kuvitella.
Mietin, mitä kaikkea Jumala on käsiimme uskonut äänen suhteen.
Muistelen sitä, kun lähes 30 vuotta sitten johtotiimimme kokoontui -
ja käytti tuntikausia näkymme pohtimiseen.
Kirjoitimme näkylauseeseen, että haluamme tavoittaa maailman -
ja vaikuttaa siihen. Olimme vain pieni seurakunta Hillsin alueella -
Sydneyn luoteisosan lähiössä, aivan kaupungin reunalla.
Täällä oli enemmän peltoja ja lehmiä kuin taloja ja ihmisiä.
30 vuotta sitten olimme syrjässä kaupungin laitamilla, -
joten maailman tavoittamisesta puhuminen oli aika rohkeaa.
Näyn toteuttamiseen tarvitaan ääni.
Halusimme tavoittaa maailman rakentamalla suuren, -
Kristus-keskeisen ja Raamattuun perustuvan seurakunnan, -
joka muuttaisi ihmisten asenteita ja varustaisi heidät -
johtamaan ja vaikuttamaan kaikilla elämänalueilla.
Äänenne tulee kantaa kauemmas kuin se luonnollisesti kantaisi.
Katson ääntä ja esiintymislavaa, jonka Jumala on meille antanut.
Luonnollisessa mielessä lavamme ovat muuttuneet matalammiksi.
Tässä rakennuksessa on kolme salia.
Ensimmäinen niistä sijaitsee oikealla, ja sen lava on 0,7 metriä korkea.
Tämä sali tässä on sisustettu miesten konferenssia varten -
ja näyttää erilaiselta kuin yleensä. Lavakin on tavallista korkeampi, -
0,6 metrin korkuinen. Sitten on vielä kappeli.
Sen lava tulee olemaan vain 0,3―0,4 metrin korkuinen.
Olen tullut vanhemmaksi, joten lavoista täytyy tehdä matalampia.
Hengellisessä mielessä näyttämömme on kuitenkin kasvanut jatkuvasti.
Tarvitsemme sitä, koska haluamme tavoittaa maailman ja vaikuttaa siihen.
Haluamme tavoittaa ihmisiä niin lähellä kuin kaukanakin, -
ja siihen tarvitsemme äänen.
Jokainen meistä tarvitsee äänen. Paholainen haluaisi tukahduttaa sen, -
niin ettei elämäsi sanoma kantautuisi kovin kauas.
Olitpa sähkömies, putkimies tai tylsistynyt kotiäiti, -
uskon, että voimme kaikki elää niin, että elämämme sanoma -
kaikuu kauemmas kuin voimme viedä sen omassa voimassamme.
Rakastan psalmia 90. Olen saarnannut siitä vuosia sitten.
Jae 12 "Opeta meitä laskemaan päivämme oikein, -
että me saisimme viisaan sydämen." Jokainen päivä on arvokas, -
ja meidän tulee pyytää viisautta siihen, kuinka suhtaudumme päiviimme.
Jos haluamme elää vaikutusvaltaista elämää, ei aliarvioida uutta päivää.
Elämän edetessä saatamme yrittää tehdä ja saavuttaa enemmän -
yrittämällä venyttää aikaa ja ahtaa päiväämme aina vain enemmän.
Jakeessa Ps. 84:10 on kuitenkin hieno periaate.
Siinä sanotaan, että yksi päivä on parempi kuin tuhat päivää.
"Sillä yksi päivä sinun esikartanoissasi on parempi kuin tuhat muualla; -
mieluummin minä olen vartijana Jumalani huoneen kynnyksellä..."
...kuin arvostetussa asemassa pubissa.
Yksi päivä on parempi kuin tuhat.
Jakeessa 5. Moos. 1:11 puhutaan hedelmällisyydestä ja siunauksesta: -
"Lisätköön Herra, teidän isienne Jumala, teitä vielä tuhatkertaisesti -
ja siunatkoon teitä, niinkuin hän on teille puhunut."
Lisätköön tuhatkertaisesti; yksi päivä on parempi kuin tuhat.
Muistelen Hillsong-seurakuntaa 30 vuotta sitten.
Vähimmillään meitä oli sunnuntaina koolla vain 45, -
joten ääneni tavoitti 45 ihmistä.
Nykyisin tv-ohjelmamme tavoittaa virallisten tilastojen mukaan -
joka viikko yli 10 miljoonaa ihmistä eri puolilla maailmaa.
Teknologian ansiosta puhun yhä suuremmalle määrälle ihmisiä.
Myös täällä omassa seurakunnassani kuulijoita on paljon enemmän.
Puhuessani 45 ihmiselle kerrallaan tavoitin tuhannessa päivässä -
vähemmän ihmisiä kuin nyt päivässä.
Yhdestä päivästä on tullut tuhatta päivää parempi.
Äänemme kuuluu kauemmas.
Älä siis yritä ahtaa päivääsi lisää, vaan lisää päiväsi arvoa -
omalla elämäntavallasi. Silloin äänesi kaikuu kovemmin -
ja voit vaikuttaa yhä useampaan ihmiseen.
Entä ylistyksemme? Tuohon aikaan meidän 45 ihmisen laulua säesti -
vain vanha kunnon Jack pianoharmonikkansa kanssa, -
jonka kaikki koskettimet eivät toimineet, -
ja rumpali, joka oli hieno tyyppi, muttei oikein osannut soittaa.
Me 45 ihmistä lauloimme mukana. Nykyisin Hillsongin lauluja laulaa -
joka ikinen sunnuntai yli 25 miljoonaa ihmistä.
En kerro tätä pönkittääkseni egoani, vaan kutsumme ja sanomamme takia.
Meidän on kutsuttu laulamaan niin kauan kuin äänemme kantavat, -
uskomaan, että voimme laulaa Hänen nimeään yhä kovempaa -
ja julistamaan, että Hänen rakkautensa menee syvälle -
ja että Hän hallitsee ikuisesti.
Tämän sanoman ansiosta meillä on tämä lava, ja uskon, että sinullakin on.
Tämä on totta meille seurakuntana ja jokaiselle ihmiselle, -
jonka elämällä on sanoma ja joka tarvitsee näyttämön.
Et tarvitse tällaista lavaa, mutta ole uskollinen sille, mitä Jumala tekee.
Tästä olisi uudempiakin esimerkkejä kuin kenraali Schwarzkopf, -
mutta puhun nyt hänestä.
Tämä kenraali johti USA:n joukkoja ensimmäisessä Irakin sodassa.
Saddam Hussein oli sytyttänyt Kuwaitin öljykentät tuleen, -
mutta Schwarzkopf johti joukot ensimmäiseen voittoon Irakista.
Ajattelen kenraali Schwarzkopfia uutena tulokkaana armeijassa.
Silloin hänen tulonsa olivat varmaankin vielä melko pienet.
Sotamiehenä USA:n armeijassa hän ei saanut suurta korvausta, -
mutta voitettuaan tuon sodan tuo sama mies -
kiersi puhumassa ympäri maailmaa, ja joka kerta, kun hän puhui, -
hän sai palkkioksi jopa seitsennumeroisen summan rahaa.
Sama ääni, sama ihminen, erilainen näyttämö ja eri kuulijakunta.
Hänen äänensä vaikutus oli kasvanut.
Uskon, että Jumala haluaa meidän uskovien uskovan siihen, -
että näkymme ja vaikutuksemme maailmaan -
on paljon, paljon luonnollisia kykyjämme suurempi.
Koemme tätä seurakuntana, mutta emme ole vielä perillä.
Uskon, että Jumalalla on -
meille varattuna vielä paljon suurempi näyttämö ja ääni, -
ja jatkamme Hänen ylistämistään niin kauan kuin meillä ääntä riittää.
Uskon, että seurakunnallamme on ääni, koska olette niin palavia -
ja elätte palavaa elämää.
"Laulan niin kauan kuin ääntä riittää." Siinä on nuoruuden intoa ja paloa.
On ilo johtaa tällaista seurakuntaa.
Ilmaisette paloanne ylistämällä ja palvomalla, -
antamalla ja olemalla anteliaita sekä palvelemalla.
On hienoa, että kaikkien vuosien jälkeen Hillsong-konferenssit -
tavoittavat enemmän ihmisiä kuin osasimme kuvitellakaan.
Aluksi siellä oli 150 ihmistä, -
ja tänä vuonna yli 60 000 ihmistä on ilmoittautunut neljään konferenssiin.
Kaikkein uskomattomin asia noissa konferensseissa on yhä se, -
että paras palaute ei tule puhujista, valoista ja tekniikasta -
tai ylistyksestä, vaan vapaaehtoisten sydämen palosta, jolla he palvelevat.
Jos ihmettelette, miksi Jumala antaa meille äänen, -
älkää aliarvioiko sen merkitystä, että palatte halusta palvella Häntä.
Ylistyslaulunne puhuvat palvonnastanne, -
ja se näkyy myös siinä, kuinka annatte ja palvelette.
On upeaa olla sellaisten ihmisten ympäröimänä, jotka ovat täynnä intoa.
Ääni voi pettää väsymisen tai stressin vuoksi.
Olen menettänyt ääneni monessa nuorisokonferenssissa, -
eikä kaikki johtunut huutamisesta. Joskus yritin tehdä liikaa asioita.
Ääni voi pettää sairauden vuoksi, ja silloin on tutkittava sydäntään.
Jos annamme sydämessämme olevien asioiden hallita itseämme, -
meille käy niin kuin Sakariaalle: menetämme äänemme.
Se on aina tuskallinen näky ja kokemus.
Pyhä Henki on hengellisen tulemme ja palomme polttoaine.
Hän ei ole vain voima, vaan Jumalan kolmas persoona.
Hän sytyttää sinut tuleen ja antaa sinulle äänen ja sanoman, -
joka ylittää kuvitelmasikin.
Olen puhunut upeasta laulusta, joka on Young & Free -albumillamme.
Se on täynnä nuoruuden intoa: "Laulan niin kauan kuin ääntä riittää."
Sen syvällisissä sanoissa sanotaan, että Jumala asuu luomakunnassaan.
"Suunnittelit elämän ja sijoitit itsesi elämäämme." Juuri näin Jeesus teki.
Hän on suunnitellut elämän, mutta kirjoitti itsensä mukaan juoneen.
Meillä on syytä kiitollisuuteen, sillä Kristus on sijoittanut itsensä -
elämäämme, tulevaisuuteemme ja arkisiin olosuhteisiimme.
Meidän luotujen tehtävä on elää Luojamme kunniaksi.
Siksi haluamme elämämme puhuvan lujempaa kuin luonnollisesti voimme.
Se tapahtuu mm. luotettavuuden ja johdonmukaisuuden kautta.
Juuri siitä olen puhunut tänään. Luotettavuus ja johdonmukaisuus -
voivat saada sinut puhumaan niin, että sinua kuunnellaan uudella tavalla.
Ihmiset eivät kuuntele sanojasi, vaan elämääsi, joka puhuu kovempaa.
Kaikki meissä kertoo jotakin meistä. Tässä laulussa sanotaan: -
"Ukkosen jylistessä huudan ylistystä Sinulle". Elämämme julistaa jotakin.
Joskus se huutaa tappiota tai pettymystä, -
joskus taas voittoa, mutta aina se julistaa jotakin.
Jos haluamme elämämme kuvaavan oikeaa sanomaa, -
on tärkeää, että Pyhä Henki saa asua meissä.
Älä koskaan aliarvioi tarinasi ja todistuksesi merkitystä.
Jos se kertoo voitosta haasteiden ja vaikeuksienkin keskellä, -
sinulla on kerrottavanasi tarina Jumalan uskollisuudesta.
Luotettavuus saa aikaan sen, että ihmiset pysähtyvät kuuntelemaan.
Jumalan suunnitelma on liian tärkeä pidettäväksi sisällämme.
Älä anna äänesi tukahtua niin kuin Sakariaalle tapahtui.
Hänen äänensä mykistyi epäilyn vuoksi.
Hän oli kuin profeetta ilman ääntä tai laulaja ilman laulua.
Sellainen on aina surullista. Rohkaisen sinua elämään niin, -
että kaikki, mitä elämääsi ja vakaumukseesi liittyy, -
luovat sinulle näyttämön, jolla ihmiset kuuntelevat sinua -
elämäsi vuoksi, eivät vain sanojesi.
En olisi koskaan voinut kuvitella, -
että minusta, maaseudun pojasta, voisi tulla Hillsongin lasten pastori.
Kuvittelin, että Jumalan suunnitelma alkaisi vasta, kun olisin vanhempi, -
40- tai 50-vuotias. Silloin Jumala tekisi elämälläni jotakin.
Vasta lukion jälkeen tajusin, että Hän halusi käyttää minua nyt.
Haluankin jokaisen lapsen tietävän, että Jumala voi käyttää häntä nyt.
Lasten pastorina minun on nähtävä jokaisen päivän arvo.
Jokaisessa jumalanpalveluksessa joku lapsi, joka ei tunne Jeesusta, -
voi pyytää Jeesuksen elämäänsä. Suurin asia, jonka Jumala on tehnyt -
omassa elämässäni tapahtui yhden minuutin aikana.
Äitini kertoi minulle Jeesuksesta, ja otin Hänet vastaan elämääni.
Olin 6-vuotias. Tuona hetkenä Jumala sanoi, mitä halusi elämältäni.
Ymmärsin, että Hän oli taivaan Isä, vaikkei omaa isääni juuri näkynyt.
Noina hetkinä Jumala voi tehdä jotakin hienoa ihmisen elämässä.
En halua koskaan aliarvioida pienten hetkien tärkeyttä.
Haluan varmistaa, että lapsilla on seurakunnassa hauskaa.
Niinpä olen hauska lavalla ja lyön kättä heidän kanssaan.
Haluan, että minulla on sanoma aina, ei vain viikonloppuisin.
Haluan kantaa sen energian, rakkauden ja naurun mukanani -
niin kauppaan kuin kirkkoonkin.
Se, miten elämme, kertoo paljon. Haluan kertoa Jumalan hyvyydestä.
Olet elämä ja kirjoitit itsesi mukaan siihen.
Elit ajassa, jonka itse suunnittelit.
Luoja asui luomakunnassaan, -
täysin ihmisenä ja täysin Jumalana.
Laulan niin kauan kuin ääntä riittää.
Ukkosen jylistessä huudan ylistystä Sinulle.
Olet ikuisten ihmeiden Jumala.
Rakkautesi kestää päiviemme loppuun asti ja vielä kauemmin.
Korotan nimeäsi aina vain korkeammalle.
Laulan ylistystäsi aina vain kovempaa.
Rakkautesi menee aina vain syvemmälle.
Hallitset aina ja ikuisesti.
Korotan nimeäsi aina vain korkeammalle.
Laulan ylistystäsi aina vain kovempaa.
Rakkautesi menee aina vain syvemmälle.
Hallitset aina ja ikuisesti.
Laulan niin kauan kuin ääntä riittää.
Ukkosen jylistessä huudan ylistystä Sinulle.
Olet ikuisten ihmeiden Jumala.
Uskomme, että Jeesus, Voittaja, auttaa meitä elämään voitokkaasti -
niin, että täytämme Jumalan tehtävän ja nousemme ylösnousemususkossa.
"OLEMME NUORIA JA VAPAITA" -DEBYYTTIALBUMI
Tee työtä minussa, tee työtä minussa, tee työtä sydämessäni ikuisesti...
BRIAN HOUSTONIN KIRJA JA HILLSONGIN UUSI CD -
YHTEISHINTAAN RAJOITETUN AJAN.
Rukoilen, että voisimme etsiä oikeutta ja poistaa vääryyden.
Jumalan tärkein tehtävä meille on, -
että tyydytämme janon, joka on jokaisen sielussa.
Rukoilen, että voimme aina osoittaa ihmisille tien kotiin Jeesuksen luo, -
kotiin Jumalan huoneeseen ja kotiin, joka odottaa meitä taivaassa.
Ihmeellinen rakkautesi täyttää sydämeni, ja laulan...
ERIKOISVIERAINA...
Colour 2014: Rauhan, valon ja rakkauden vallankumous
Historian suurin rakkaustarina
Kiitos seurastasi. Toivottavasti laulut ja saarna ovat puhutelleet sinua.
Jos haluat antaa palautetta, twiittaa minulle. Luen kaikki twiittini.
Mahtavaa viikkoa ja siunausta. Muista, että paras on vielä edessä!
Suomennos: Anni Lähteenmäki